**Z Á P I S N I C A**

**z XV. zasadnutia Obecného zastupiteľstva obce Choča**

**konaného dňa 11.05.2017 o 19.00 hod. v zasadačke OcÚ.**

**Prítomní: viď prezenčná listina**

Počet prítomných poslancov OZ: 7

Neprítomní – ospravedlnení: 0

Neprítomní – neospravedlnení: 0

Začiatok zasadnutia: 19.00 hod.

Ukončenie zasadnutia: 20.45 hod.

**Program: 1. Otvorenie,**

**2. Procedurálne otázky,**

**3. Kontrola plnenia uznesení ,**

**4. Plnenie rozpočtu obce k 31.03.2017 -informatívne,**

**5. Informácie ohľadne zisťovania záujmu výstavby obecnej bytovky,**

**6. Rôzne,**

**7. Návrh na uznesenie,**

**8. Záver**

**K bodu 1**

Starostka obce Alena Záhoreczová privítala poslancov, hlavnú kontrolórku a ostatných prítomných na XV. riadnom zasadnutí Obecného zastupiteľstva.

**K bodu 2**

Keďže neboli žiadne doplňujúce návrhy do programu, dala o programe zasadnutia tak, ako bol predložený, hlasovať.

*S programom zasadnutia všetci poslanci OZ jednohlasne súhlasili.*

*Za …..................7 poslanci, proti ........................ 0, zdržal sa ......................0,*

Za zapisovateľku zasadnutia starostka navrhla referentku OcÚ pani Zuzanu Rudzanovú,

za členov návrhovej komisie pána Františka Mankoveckého a Ondreja Segíňa, za overovateľov zápisnice pani Janu Segíňovú a Pavla Kériho.

*Za ….................. 7 poslanci, proti …...................... 0, zdržal sa ….....................0,*

**K bodu 3**

Na predošlom zasadnutí bolo prijaté uznesenie ohľadne zisťovania záujmu o nájomné obecné byty. Informáciu ohľadne tohto uznesenia starostka predloží v bode 5.

**K bodu 4**

V tomto bode poslanci prebrali plnenie rozpočtu obce k 31.03.2017. Starostka podrobne informovala o príjmových a výdavkových položkách.

**Bežné príjmy obce k 31.03.2017 predstavovali sumu: 54 601,06 €**

**Bežné výdavky obce k 31.03.2017 predstavovali sumu: 52 869,90 €**

*Uvedenú informáciu o plnení rozpočtu poslanci OZ vzali na vedomie.*

**K bodu 5**

Starostka informovala prítomných o zisťovaní prieskumu záujmu o nájomné byty z dôvodu plánovaného zámeru výstavby obecnej nájomnej bytovky.

Zámer bol uverejnený v *Tekovských novinách,v Nitrianskych novinách* a v regionálnomdvojtýždenníku *Slovenská Brána.* Ku dňu konania zasadnutia OZ bolo do kancelárie doručených 10 žiadostí: 7 žiadostí od domácich záujemcov a 3 žiadosti od záujemcov z blízkeho okolia.

Následne oboznámila starostka prítomných aj s postupom pri riešení búracieho povolenia na budovu bývalej základnej školy par.č. 103/1.

*Uvedenú informáciu poslanci OZ vzali na vedomie.*

**K bodu 6**

Pani Halmovská, hlavná kontrolórka obce predložila obecnému zastupiteľstvu Zápis o kontrolnej činnosti za 1 Q 2017, v ktorom skonštatovala, že skontrolované obdobie bolo zaúčtované v poriadku.

*Uvedenú informáciu o kontrolnej činnosti poslanci OZ vzali na vedomie.*

Ďalej v tomto bode starostka predložila obecnému zatupiteľstvu žiadosti doručené do kancelárie obecného úradu:

► **Marián Kmeť, Zlaté Moravce, Č.j. 139/2017**

- žiadosť o prenájom Kultúrneho domu Choča dňa 10.06.2017 za účelom rodinnej oslavy.

*Predloženú žiadosť poslanci OZ jednohlasne schválili.*

*Za ….................. 7, poslanci, proti …...................... 0, zdržal sa ….....................0,*

*►* **Erika Kováčová, Choča, Č.j. 184/2017**

* žiadosť o prenájom Kultúrneho domu Choča dňa 13.05.2017 za účelom usporiadania 14. ročníka Chočianskeho majálesu.

*Predloženú žiadosť poslanci OZ jednohlasne schválili.*

*Za ….................. 7, poslanci, proti …...................... 0, zdržal sa ….....................0,*

► **Erika Kováčová, Choča Č.j. 186/2017**

* žiadosť o prenájom Kultúrneho domu Choča dňa 17.06.2017 za účelom usporiadania rodinnej oslavy.

*Predloženú žiadosť poslanci OZ jednohlasne schválili.*

*Za ….................. 7, poslanci, proti …...................... 0, zdržal sa ….....................0,*

**► Mgr. Peter Drgoňa, Bratislava, Č.j. 123/2017**

* žiadosť o prenájom sály Kultúrneho domu Choča dňa 7.10.2017 za účelom usporiadania „ Poľovníckej zábavy.“

*Predloženú žiadosť poslanci OZ jednohlasne schválili.*

*Za ….................. 7, poslanci, proti …...................... 0, zdržal sa ….....................0,*

**► Zdenka Grgulová, Choča, Č.j. 185/2017**

* žiadosť o povolenie rozšíriť vjazd do nehnuteľnosti č.125 z dôvodu získania parkovacieho miesta.

*Obecné zastupiteľstvo predmetnú žiadosť prehodnotilo a neschválilo. Vzhľadom k tomu, že ide o štátnu cestu,* ***doporučuje*** *žiadateľke obrátiť sa so žiadosťou na Regionálnu správu a údržbu ciest a.s. Nitra.*

*Za ….................. 7, poslanci, proti …...................... 0, zdržal sa ….....................0,*

*►* **Veronika Matejová, Choča, Č.j. 121/2017**

* žiada o odkúpenie obecného pozemku par. č. 103/4, ktorý je priľahlým pozemkom k jej pozemku 103/2 a 103/4.

Pani Matejová, prítomná na tomto zasadnutí, žiadosť oddôvodnila tým, že pokiaľ by obec pristúpila k výstavbe obecnej bytovky na susedných pozemkoch je predpoklad , že bude potrebné riešiť aj novú kanalizačnú a vodovodnú prípojku. Tým by jej dom zostal bez vody, nakoľko v minulosti dodávka vody bola riešená spoločnou vodovodnou šachtou cez pivničné priestory školy a odtiaľ späť do domu. Nakoľko jej dom v minulosti slúžil ako učiteľský dom, vodovodná a kanalizačná šachta boli spoločné. Pani Matejová si chce vybudovať nové samostatné prípojky, a tomu by jej poslúžil predmetný pozemok. Rovnako prístup na zadný dvor nemá takmer žiadny a v prípade napr. dovozu dreva musí prechádzať cez obecný dvor.

Pani Matejová sa v žiadosti zaväzuje v prípade odpredaja pozemku v jej prospech, o sprístupnenie tohto pozemku počas výstavby obecnej bytovky.

*Poslanci sa uvedenou žiadosťou dôkladne zaoberali a odsúhlasili odpredaj obecného pozemku ako prípad hodný osobitného zreteľa. Starostka po vzájomnom vypočutí sa, dala hlasovať o zámere odpredať pozemok ako prípad hodný osobitného zreteľa.*

*Za ….................. 7, poslanci, proti …...................... 0, zdržal sa ….....................0,*

Po prejednaní žiadostí ďalej v tomto bode starostka informovala poslancov a ostatných prítomných o odcudzení čerpadla z kalovej nádrže na ČOV Choča dňa 22.03.2017. Muselo sa zakúpiť nové čerpadlo a tiež z dôvodu zabezpečenia priestoru ČOV sa tu umiestnili 2 bezpečnostné kamery.

Ďalej informovala poslancov o neporiadku v Klube mladých. Podmienkou pri založení klubu bolo aj udržiavanie poriadku  Neporiadok zaznamenala už viackrát, naposledy dňa 9.05.2017 zaznamenala otvorené okno, spustené vykurovanie, klubové dvere otvorené dokorán, skrine z klubu vyložené na chodbe pred dverami do archívu a skladu CO a o celkovom neporiadku v miestnosti nehovoriac. Starostka dala poslancom na zváženie, ako ďalej, či by nebolo lepšie klub mladým odobrať a priestory využiť účelnejšie. Po vypočutí všetkých argumentov sa poslanci jednohlasne dohodli klub mladým ľuďom odobrať a priestory využiť účelnejšie.

*Za ….................. 7, poslanci, proti …...................... 0, zdržal sa ….....................0,*

Ďalej informovala o situácii ohľadne ihriska a jeho polievania. Starostka upozornila na to, že vôbec nebola informovaná o tom, že už v polovici mesiaca marec sa začalo s polievaním hracej plochy. Napriek telefonátu s pánom Minárom, kedy ho žiadala počkať so zavlažovaním na teplejšie počasie, polieva sa takmer stále. Starostka má obavy z toho, že náklady na elektrinu zasa stúpnu a takisto aj opotrebovanie kosačky a náklady na benzín. Žiadala poslancov hľadať riešenie na východisko z tejto situácie.

*Pavel Kéri* – pokiaľ bude pán Minár platiť náklady na polievanie – nech polieva. Nech sa futbal na Choči stále hrá.

*Jozef Havran* – navrhol, aby obec financovala náklady na elektrinu len do tej výšky ako bolo v čase keď sa nepolievalo.

Následne po diskusii k tejto problematike bolo doporučené starostke stretnúť sa s vedením futbalového klubu a stanoviť si podmienky jednak financovania za elektrickú energiu ale aj ďalšej spolupráce.

*Peter Kováč* – informoval sa ohľadne zámeru výstavby nájomnej obecnej bytovky a to ktorým občanom sa budú byty prideľovať.

Starostka odpovedala, že zatiaľ sa zisťuje len záujem o byty.

*Jozef Havran* – predložil na tomto zasadnutí anonymný podnet, ktorý mu bol údajne doručený. Anonymný pisateľ žiada prešetriť či je v súlade so zákonom, že starostka obce vyberá zamestnancov do MŠ, a či je možné aby zamestnala svoju dcéru, keď nemá potrebné vzdelanie, ďalej žiada prešetriť podriadenosť a nadriadenosť zamestnancov, a poukazuje na Etický kódex starostu.

K predloženému podnetu prebehla živá diskusia, v ktorej starostka pripomenula prítomným ako a za akých podmienok pred dvoma rokmi riešila personálne obsadenie v MŠ Choča, čo je podľa zákona 369/1990 Zb. o obecnom zriadení, plne v právomoci starostu. Pripomenula, že by si v žiadnom prípade, a to najmä keď ide o zamestnanie jej dcéry, nedovolila niečo, čo nie je v súlade so zákonom.

*František Mankovecký* – vyjadril svoj nesúhlas s tým, aby na takýto anonymný podnet obecné zastupiteľstvo reagovalo a zaoberalo sa ním.

*Michaela Bajanová –* vo svojom diskusnom príspevku vyjadrila svoju nespokojnosť s tým, že je členkou Rady školy a nevie čo je náplňou práce tejto rady. Rovnako vyjadrila aj nespokojnosť s prácou pani učiteľky.

*Starostka* obce ju informovala, že predmet jej diskusného príspevku nepatrí na zasadnutie OZ. O činnosti Rady školy ju bude informovať pani riaditeľka MŠ. Rovnako ako aj výhrady voči práci pani učiteľky musí najskôr riešiť s jej nadriadenou pani riaditeľkou.

*Jozef Havran* – trval na prešetrení. Celý podnet dal na preskúmanie hlavnej kontrolórke obce.

**K bodu 7**

Poslanec Ondrej Segíň, člen návrhovej komisie prečítal návrh na uznesenie, o ktorom dala starostka hlasovať.

*Za ….................. 7, poslanci, proti …...................... 0, zdržal sa ….....................0,*

**K bodu 8**

Starostka obce poďakovala prítomným poslancom, hlavnej kontrolórke a ostatným prítomným za účasť.

**Overovatelia zápisnice:**

Pavel Kéri …....................................

Jana Segíňová …....................................

**Alena Záhoreczová**

starostka obce